ข้อบังคับมหาวิทยาลัยเชียงใหม่ข้อบังคับมหาวิทยาลัยเชียงใหม่ว่าด้วยเครื่องแบบพนักงานมหาวิทยาลัยเชียงใหม่พ.ศ.๒๕๕๓ โดยที่เป็นการสมควรกำหนดเครื่องแบบพนักงานมหาวิทยาลัยเชียงใหม่ในการเข้าร่วมพระราชพิธีรัฐพิธีหรือพิธีสำคัญ และพิธีของมหาวิทยาลัยเชียงใหม่ให้มีความเป็นระเบียบเรียบร้อยอาศัยอำนาจตามความในมาตรา ๒๕ (๓) และมาตรา ๗๐แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑ประกอบกับมติสภามหาวิทยาลัยเชียงใหม่ ในการประชุมครั้งที่ ๒/๒๕๕๓ เมื่อวันที่ ๒๗มีนาคม ๒๕๕๓ จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยเชียงใหม่ว่าด้วยเครื่องแบบพนักงานมหาวิทยาลัยเชียงใหม่ พ.ศ. ๒๕๕๓ข้อ ๒[๑]ข้อบังคับนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายถึงมหาวิทยาลัยเชียงใหม่อธิการบดี หมายถึงอธิการบดีมหาวิทยาลัยเชียงใหม่พนักงานมหาวิทยาลัย หมายถึงพนักงานมหาวิทยาลัยเชียงใหม่ตราสัญลักษณ์มหาวิทยาลัย หมายถึงตราสัญลักษณ์ประจำมหาวิทยาลัยเชียงใหม่ รูปช้างชูคบเพลิง ตามรูปที่ ๑แนบท้ายข้อบังคับนี้ดุมตราสัญลักษณ์มหาวิทยาลัยหมายถึง ดุมโลหะสีทอง มีการนำตราสัญลักษณ์มหาวิทยาลัยเป็นองค์ประกอบ ตามรูปที่ ๒แนบท้ายข้อบังคับนี้ตราหน้าหมวก หมายถึงลวดลายกระจังก่อเป็นรูปในกรอบของพุ่มข้าวโอบด้วยลวดลายกนกล้อมรอบด้วยตราสัญลักษณ์มหาวิทยาลัยเชียงใหม่รูปช้างชูคบเพลิงซึ่งบรรจุอยู่ในพื้นที่วงกลมปักดิ้นทองสูงห้าเซนติเมตรบนหมอนสักหลาดสีขาวตามรูปที่ ๓ แนบท้ายข้อบังคับนี้ข้อ ๔ เครื่องแบบพนักงานมหาวิทยาลัยมี ๓ ชนิดได้แก่(๑) เครื่องแบบปกติขาว(๒) เครื่องแบบครึ่งยศ(๓) เครื่องแบบเต็มยศข้อ ๕ เครื่องแบบปกติขาวของพนักงานมหาวิทยาลัยให้มีลักษณะดังต่อไปนี้และตามรูปที่ ๔ แนบท้ายข้อบังคับนี้(๑) สำหรับพนักงานมหาวิทยาลัยชาย ประกอบด้วย(ก) หมวก ทรงหม้อตาลสีขาวกระบังหน้าทำด้วยหนังหรือวัตถุเทียมหนังสีดำ สายรัดคางสีทองกว้างหนึ่งเซนติเมตรมีดุมตราสัญลักษณ์มหาวิทยาลัยขนาดเล็กเส้นผ่าศูนย์กลางหนึ่งจุดห้าเซนติเมตรติดที่ข้างหมวกข้างละหนึ่งดุมผ้าพันหมวกเป็นแถบลายถักสีขาวที่หน้าหมวกติดตราหน้าหมวก(ข) เสื้อ แบบราชการสีขาวใช้ดุมตราสัญลักษณ์มหาวิทยาลัยเส้นผ่าศูนย์กลาง สองเซนติเมตร ห้าดุมผู้ได้รับพระราชทานเครื่องราชอิสริยาภรณ์หรือผู้มีสิทธิประดับเหรียญที่ระลึก ประดับแพรแถบให้ประดับแพรแถบย่อเครื่องราชอิสริยาภรณ์หรือแถบย่อเหรียญที่ระลึกที่อกเสื้อเหนือกระเป๋าบนด้านซ้าย(ค) กางเกง แบบราชการสีขาวขายาว ไม่พับปลายขา(ง) รองเท้าหนังหรือวัตถุเทียมหนังหุ้มส้นสีดำถุงเท้าสีดำ(๒) สำหรับพนักงานมหาวิทยาลัยหญิง ประกอบด้วย(ก) หมวก เป็นหมวกแก๊ปทรงอ่อนพับปีกสีขาวสายรัดคางสีทองกว้าง หนึ่งเซนติเมตรมีดุมตราสัญลักษณ์มหาวิทยาลัยขนาดเล็กเส้นผ่าศูนย์กลางหนึ่งจุดห้าเซนติเมตร ติดที่ข้างหมวกข้างละหนึ่งดุมผ้าพันหมวกเป็นแถบลายถักสีขาวที่หน้าหมวกติดตราหน้าหมวก(ข) เสื้อให้ใช้เสื้อนอกคอแบะสีขาวแบบคอแหลมหรือคอป้านแขนยาว ถึงข้อมือมีตะเข็บหลังสี่ตะเข็บ ที่แนวสาบอกกลัดดุมตราสัญลักษณ์มหาวิทยาลัยขนาดเส้นผ่าศูนย์กลาง หนึ่งจุดห้าเซนติเมตรสามดุม สำหรับเสื้อคอแหลม และห้าดุมสำหรับเสื้อคอป้าน มีกระเป๋าล่างข้างละหนึ่งกระเป๋า เป็นกระเป๋าเจาะเฉียงเล็กน้อยไม่มีใบปกกระเป๋า และให้ใช้เสื้อตัวในเป็นเสื้อคอพับแขนยาวสีขาวผูกผ้าพันคอสีดำเงื่อนกลาสีผู้ได้รับพระราชทานเครื่องราชอิสริยาภรณ์หรือผู้มีสิทธิประดับเหรียญที่ระลึกประดับแพรแถบให้ประดับแพรแถบย่อเครื่องราชอิสริยาภรณ์หรือแถบย่อเหรียญที่ระลึกที่อกเสื้อเหนือกระเป๋าบนด้านซ้าย(ค) กระโปรงใช้กระโปรงสีขาวตีเกล็ดด้านหน้าสองเกล็ด และด้านหลังสองเกล็ดยาวปิดเข่าปลายบานเล็กน้อยใช้กับเสื้อคอแหลมหรือกระโปรงสีขาวยาวปิดเข่าปลายบานเล็กน้อยใช้กับแบบเสื้อคอป้าน(ง)รองเท้าหนังหรือวัตถุเทียมหนังหุ้มส้นและปิดปลายเท้าสีดำไม่มีลวดลายส้นสูงไม่เกินสิบเซนติเมตร ถุงเท้ายาวสีเนื้อข้อ ๖ เครื่องหมายประดับคอเสื้อเป็นโลหะสีทองตราสัญลักษณ์มหาวิทยาลัย กว้างสองเซนติเมตร สูงสองจุดห้าเซนติเมตรใช้ติดคอเสื้อเครื่องแบบของพนักงานมหาวิทยาลัย ตอนหน้าด้านซ้ายและด้านขวาตามรูปที่ ๑ แนบท้ายข้อบังคับนี้ข้อ ๗ ให้มีอินทรธนูแข็ง ขนาดกว้างห้าเซนติเมตรยาวสิบสามเซนติเมตร พื้นสักหลาดสีดำมีแถบไหมสีทองกว้างหนึ่งเซนติเมตรเป็นขอบปลายอินทรธนูมนติดดุมตราสัญลักษณ์มหาวิทยาลัยขนาดเล็กเส้นผ่าศูนย์กลางหนึ่งจุดห้าเซนติเมตรบนอินทรธนูปักดิ้นสีทองลายช่อดอกสัก ตามรูปที่ ๕ แนบท้ายข้อบังคับนี้และให้ติดอินทรธนูทับเสื้อเหนือบ่าทั้งสองข้างจากไหล่ไปคอข้อ ๘ เครื่องแบบครึ่งยศมีลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงของพนักงานมหาวิทยาลัยชายหรือกระโปรงของพนักงานมหาวิทยาลัยหญิงให้ใช้ผ้าสีดำและให้ผู้ได้รับพระราชทานเครื่องราชอิสริยาภรณ์หรือมีสิทธิประดับเหรียญที่ระลึกประดับแพรแถบประดับเครื่องราชอิสริยาภรณ์หรือเหรียญที่ระลึกประดับแพรแถบที่อกเสื้อเหนือกระเป๋าบนด้านซ้าย สำหรับผู้ได้รับพระราชทานเครื่องราชอิสริยาภรณ์ชั้นสายสะพายให้ประดับแต่เหรียญราชอิสริยาภรณ์โดยไม่ต้องสวมสายสะพายข้อ ๙ เครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศและสำหรับผู้ได้รับพระราชทานเครื่องราชอิสริยาภรณ์ชั้นสายสะพายให้สวมสายสะพายร่วมกับเหรียญราชอิสริยาภรณ์ข้อ ๑๐ ให้พนักงานมหาวิทยาลัยแต่งเครื่องแบบปกติขาวเครื่องแบบครึ่งยศ หรือเครื่องแบบเต็มยศในการเข้าร่วมงานพระราชพิธี รัฐพิธีหรือพิธี ตามที่ระบุในหมายกำหนดการ หรือกำหนดการและในโอกาสอื่น ๆตามประกาศหรือคำสั่งของมหาวิทยาลัยข้อ ๑๑ ให้อธิการบดีเป็นผู้รักษาการตามข้อบังคับนี้ประกาศณ วันที่ ๒๘ สิงหาคม พ.ศ. ๒๕๕๓ศาสตราจารย์เกียรติคุณเกษมวัฒนชัยนายกสภามหาวิทยาลัยเชียงใหม่[เอกสารแนบท้าย]๑. แนบท้ายข้อบังคับมหาวิทยาลัยเชียงใหม่ว่าด้วยเครื่องแบบพนักงานมหาวิทยาลัยเชียงใหม่พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑๑ตุลาคม ๒๕๕๓ณัฐวดี/ตรวจ๑๑ตุลาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๕ ง/หน้า ๘๑/๑ ตุลาคม ๒๕๕๓